
DR 31.7.2018                                                                    153                   

 
Dato’ Seri Mahdzir bin Khalid [Padang Terap]:  Yang Berhormat Menteri. Tuan 

Yang di-Pertua, boleh dapatkan satu- saya ada berucap dalam ucapan saya pada tempoh 
hari berkaitan dengan kedudukan SRJKC, sekolah rendah jenis kebangsaan Cina, sekolah 
rendah jenis kebangsaan Tamil dan sekolah kebangsaan.  

Itu merupakan tiga jenis sekolah yang telah kekal daripada awal kemerdekaan 
sehinggalah kepada Kerajaan Barisan Nasional telah kalah dalam pilihan raya 9 hari bulan. 
Ia merupakan satu manifestasi daripada Tuan Yang di-Pertua, permintaan sewaktu 
kemerdekaan untuk tiga-tiga kaum.  Masyarakat Cina minta supaya SRJKC  dan masyarakat 
India minta untuk SRJKT. Sebanyak 1,200 buah sekolah sehingga hari ini ada atas nama 
SRJKC, 550 buah sekolah atas SRJKT. Kepada kebanyakan orang, berpendapat bahawa ini 
merupakan salah satu daripada perkara yang tidak boleh membawa kepada perpaduan, kata 
orang, waktu Kerajaan Barisan Nasional memerintah.   

Ramai orang kecam kerana- tetapi pemimpin Barisan Nasional yang bersilih ganti, 
Yang Amat Berhormat Langkawi 22 tahun juga ada di sana, telah mengekalkan SRJKT, 
SRJKC  dan sekolah kebangsaan; 1,200 sekolah Cina; 550 buah sekolah Tamil ada sehingga 
hari ini.  

Jadi, di dalam Kerajaan Pakatan Harapan yang baharu di bawah dasar kepimpinan 
yang baharu sama ada kerajaan hendak meneruskan sekolah ini- SRJKC dan SRJKT atau 
Pakatan Harapan mempunyai dasar baharu, barangkali hendak tukar sekolah ini semua 
macam mana Lee Kuan Yew telah menutup sekolah Cina dan sekolah Tamil di Singapura 
dan sekolah kebangsaan di Singapura dan membina satu aliran sahaja di Singapura.  
Pakatan Harapan mungkin hendak bina sekolah rendah Malaysia baharu or sekolah 
menengah Malaysia baharu. Jadi, adakah itu Yang Berhormat Menteri, saya minta 
pandangan. 

Datuk Seri Ir. Dr. Wee Ka Siong [Ayer Hitam]: Tuan Yang di-Pertua, sedikit 
sahaja.  Terima kasih Yang Berhormat Menteri.  Dalam ucapan saya, salah satu rayuan, saya 
merayulah dengan seikhlas-ikhlasnya. Apa yang telah diluluskan oleh Yang Berhormat 
Padang Terap sebagai Menteri Pendidikan itu berlandaskan kepada satu kajian, Yang 
Berhormat pun ada di sini.   

Saya merayu sangat, janji yang telah dibuat pada 26 hari bulan Oktober tahun lalu, 
sekolah 10 buah SRJKC baru dan enam sekolah yang berpindah, saya merayu kepada 
kerajaan baru supaya kekalkan. Kalau di tempat lain, Pulau Pinang atau mana-mana negeri 
perlukan, apa salahnya, tambahlah.   

Jadi, apa yang ada, kita bagi. Jangan kita ambil daripada tempat lain kemudian 
pindah ke satu tempat. Oleh kerana ianya mematuhi apa juga syarat perancangan yang 
dikeluarkan oleh JPBD di bawah KPKT iaitu jarak rumah ke sekolah adalah 0.4 hingga 0.8 
kilometer dan jarak/masa berjalan kaki tidak melebihi 10 minit. Ini seperti mana yang pernah 
diucapkan oleh Yang Berhormat Timbalan Menteri Pendidikan sendiri.   

Ini saya rayu kerana saya tahu yang ini adalah kuasa Menteri, yang lepas sudah 
lulus, kita lulus. Kita sama-sama cari kaedah, saya sedia membantu Yang Berhormat untuk 
hendak tambah di tempat lain, lima kah, enam, kita juga setuju. Kalau tidak ada bajet, kita 
sama-sama ikhtiarkan. Terima kasih Yang Berhormat Menteri. Itu rayuan, mungkin Yang 
Berhormat boleh jawab secara bertulis ataupun cara sekalipun, mungkin fikir apa cara yang 
terbaik untuk membantu. Terima kasih. 

Dato’ Sri Ikmal Hisham bin Abdul Aziz [Tanah Merah]: Yang Berhormat, Yang 
Berhormat Menteri hendak tutup, hendak gulung sudah.  

Timbalan Yang di-Pertua [Dato’ Mohd Rashid Hasnon]: Ya, gulung. 

Dato’ Sri Ikmal Hisham bin Abdul Aziz [Tanah Merah]:  Saya ada bertanya yang 
saya hendak tahu sangat jawapan daripada Yang Berhormat Menteri iaitu mudah sahaja.  
Kita-kita ini, soalan saya yang saya bangkitkan masih tidak terjawab iaitu kita-kita ini, Ahli 
Parlimen ini selalu dipanggil, dijemput ke sekolah-sekolah untuk rasmi PIBG, program 
sumbangan.  

 

 

 



Dato' Seri Mahdzir bin Khalid [Padang Terap]: Yang Berhormat Menteri. Tuan. Yang di-Pertua, boleh dapatkan satu- saya ada berucap dalam ucapan saya pada tempoh hari berkaitan dengan kedudukan SRJKC, sekolah rendah jenis kebangsaan Cina, sekolah rendah jenis kebangsaan Tamil dan sekolah kebangsaan. Itu merupakan tiga jenis sekolah yang telah kekal daripada awal kemerdekaan sehinggalah kepada Kerajaan Barisan Nasional telah kalah dalam pilihan raya 9 hari bulan. Ia merupakan satu manifestasi daripada Tuan Yang di-Pertua, permintaan sewaktu kemerdekaan untuk tiga-tiga kaum. Masyarakat Cina minta supaya SRJKC dan masyarakat India minta untuk SRJKT. Sebanyak 1,200 buah sekolah sehingga hari ini ada atas nama SRJKC, 550 buah sekolah atas SRJKT. Kepada kebanyakan orang, berpendapat bahawa ini merupakan salah satu daripada perkara yang tidak boleh membawa kepada perpaduan, kata orang, waktu Kerajaan Barisan Nasional memerintah. Ramai orang kecam kerana- tetapi pemimpin Barisan Nasional yang bersilih ganti, Yang Amat Berhormat Langkawi 22 tahun juga ada di sana, telah mengekalkan SRJKT, SRJKC dan sekolah kebangsaan; 1,200 sekolah Cina; 550 buah sekolah Tamil ada sehingga hari ini. Jadi, di dalam Kerajaan Pakatan Harapan yang baharu di bawah dasar kepimpinan yang baharu sama ada kerajaan hendak meneruskan sekolah ini- SRJKC dan SRJKT atau Pakatan Harapan mempunyai dasar baharu, barangkali hendak tukar sekolah ini semua macam mana Lee Kuan Yew telah menutup sekolah Cina dan sekolah Tamil di Singapura dan sekolah kebangsaan di Singapura dan membina satu aliran sahaja di Singapura. Pakatan Harapan mungkin hendak bina sekolah rendah Malaysia baharu or sekolah menengah Malaysia baharu. Jadi, adakah itu Yang Berhormat Menteri, saya minta pandangan. Datuk Seri Ir. Dr. Wee Ka Siong [Ayer Hitam]: Tuan Yang di-Pertua, sedikit sahaja. Terima kasih Yang Berhormat Menteri. Dalam ucapan saya, salah satu rayuan, saya merayulah dengan seikhlas-ikhlasnya. Apa yang telah diluluskan oleh Yang Berhormat Padang Terap sebagai Menteri Pendidikan itu berlandaskan kepada satu kajian, Yang Berhormat pun ada di sini. Saya merayu sangat, janji yang telah dibuat pada 26 hari bulan Oktober tahun lalu, sekolah 10 buah SRJKC baru dan enam sekolah yang berpindah, saya merayu kepada kerajaan baru supaya kekalkan. Kalau di tempat lain, Pulau Pinang atau mana-mana negeri perlukan, apa salahnya, tambahlah. Jadi, apa yang ada, kita bagi. Jangan kita ambil daripada tempat lain kemudian pindah ke satu tempat. Oleh kerana ianya mematuhi apa juga syarat perancangan yang dikeluarkan oleh JPBD di bawah KPKT iaitu jarak rumah ke sekolah adalah 0.4 hingga 0.8 kilometer dan jarak/masa berjalan kaki tidak melebihi 10 minit. Ini seperti mana yang pernah diucapkan oleh Yang Berhormat Timbalan Menteri Pendidikan sendiri. Ini saya rayu kerana saya tahu yang ini adalah kuasa Menteri, yang lepas sudah lulus, kita lulus. Kita sama-sama cari kaedah, saya sedia membantu Yang Berhormat untuk hendak tambah di tempat lain, lima kah, enam, kita juga setuju. Kalau tidak ada bajet, kita sama-sama ikhtiarkan. Terima kasih Yang Berhormat Menteri. Itu rayuan, mungkin Yang Berhormat boleh jawab secara bertulis ataupun cara sekalipun, mungkin fikir apa cara yang terbaik untuk membantu. Terima kasih. Dato' Sri Ikmal Hisham bin Abdul Aziz [Tanah Merah]: Yang Berhormat, Yang Berhormat Menteri hendak tutup, hendak gulung sudah. Timbalan Yang di-Pertua [Dato' Mohd Rashid Hasnon]: Ya, gulung. Dato' Sri Ikmal Hisham bin Abdul Aziz [Tanah Merah]: Saya ada bertanya yang saya hendak tahu sangat jawapan daripada Yang Berhormat Menteri iaitu mudah sahaja. Kita-kita ini, soalan saya yang saya bangkitkan masih tidak terjawab iaitu kita-kita ini, Ahli Parlimen ini selalu dipanggil, dijemput ke sekolah-sekolah untuk rasmi PIBG, program sumbangan.